اسلام آباد : وزیراعظم شہباز شریف چیئرمین پی ٹی آئی عمران خان ءِ ملک اٹ بے چیٹی تالان کروک ایجنٹ اس گوندسا پارینے کہ عمران خان نا زیار آن پر ملنڈ آک سیاست ءِ ڈنڈور کرینو۔ تینا ٹوئٹ اسے ٹی شہباز شریف پارے کہ عمران نیازی مسلم لیگ (ن) نا قائد نواز شریف ءِ اینک کننگ و مسلم لیگ (ن) ءِ احتساب نا پن آ شست کننگ نا منظم ڈٹ بندی نا بشخ اس ئس۔ وزیراعظم پارے کہ عمران نا زیار والا جلہو آن سیاست ءِ نسخان رسینگا، و راج اٹی تاڑواڑ تالان مس۔ او پارے کہ 2013ء آن عمران خان ملک اٹی بے چیٹی و تاڑواڑ تالان کننگ کن ایجنڈ نا وڑ کاریم کرسا ءِ۔ عمران خان راج ءِ پولرائز کرینے و ریاستی ادارہ غاتے نزور کرینے۔
(آن لائن)
